**บันทึกรายงานการประชุม สมัยสามัญ สมัยที่ 2 ครั้งที่ 2**

**วันศุกร์ ที่ 22 พฤษภาคม พ.ศ.2563**

**ณ ห้องประชุมองค์การบริหารส่วนตำบลเขาไพร**

**เวลา 10.00 น.**

**---------------------------------------**

**ผู้มาประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| **1** | นายอุทิศ สุขคล้าย | ประธานสภา ฯ | อุทิศ สุขคล้าย |  |
| 2 | นายพะโยม ทองสงฆ์ | รองประธานสภา ฯ | พะโยม ทองสงฆ์ |  |
| 3 | นายขันไชย ชัยรัตน์ | ส.อบต. ม.1 | ขันไชย ไชยรัตน์ |  |
| 4 | นางสุมลฑา หมวดพุด | ส.อบต. ม.2 | สุมลฑา หมวดพุด |  |
| 5 | นายธีระเดช กลับชนะ | ส.อบต. ม.2 | ธีระเดช กลับชนะ |  |
| 6 | นายประสิทธิ์ ไชยช่วย | ส.อบต. ม.3 | ประสิทธิ์ ไชยช่วย |  |
| 7 | นายนาวิน สำนักช้าง | ส.อบต. ม.4 | นาวิน สำนักช้าง |  |
| 8 | นายมนตรี น้ำแก้ว | ส.อบต. ม.4 | มนตรี น้ำแก้ว |  |
| 9 | นายจูลี้ ใสสุข | ส.อบต. ม.5 | จูลี้ ใสสุข |  |

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| 1 | นายทรรศนฤทธิ์ ดำสุข | นายก อบต.เขาไพร | ทรรศนฤทธิ์ ดำสุข |  |
| 2 | นายสมพร ทองมีบัว | รองนายก อบต. | สมพร ทองมีบัว |  |
| 3 | นางสาวทิพย์วรรณ วรรณะ | ปลัดองค์การบริหารส่วนตำบล | ทิพย์วรรณ วรรณะ |  |
| 4 | นายฉัตรชัย ชูช่วย | เลขานุการนายก | ฉัตรชัย ชูช่วย |  |
| 5 | นายชัยวัฒน์ ซิ้วกุ้ง | รองนายก อบต. | ชัยวัฒน์ ซิ้วกุ้ง |  |
| 6 |  |  | ภาวิณี ศรีทอง |  |

ผู้ขาดประชุม

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
|  | (ไม่มี) |  |  |  |

**เปิดประชุมเวลา 10.๐๐ น.**

|  |  |  |  |  |
| --- | --- | --- | --- | --- |
| นายอุทิศ สุขคล้าย  ประธานสภาฯ | | วันนี้องค์ประชุม มีทั้งหมด 9 คน นะครับ เมื่อองค์ประชุมพร้อม ผมขอเปิดการประชุมสภาสมัยสามัญ สมัยที่ 2 ครั้งที่ 2 ประจำปี 2563 ซึ่งจะประชุมตามระเบียบวาระ ดังนี้ | | |
| **ระเบียบวาระที่1** | | **เรื่องที่ประธานแจ้งให้ที่ประชุมทราบ** | | |
| นายอุทิศ สุขคล้าย  ประธานสภาฯ | | สำหรับวันนี้คณะผู้บริหารมีเรื่องจะแจ้งเพื่อทราบหรือไม่  หากไม่มี ผมจะข้ามไปวาระต่อไป | | |
| **ระเบียบวาระที่ 2** | | **2.1 รับรองรายงานการประชุม** | | |
| นายอุทิศ สุขคล้าย  ประธานสภาฯ | | สำหรับรายงานการประชุมครั้งที่แล้วอยู่ระหว่างดำเนินการ ทางเลขาสภาฯจะนำมาเสนอในการประชุมครั้งถัดไป | | |
|  | | **ต่อไปพิจารณา วาระที่ 3** | | |
| **ระเบียบวาระที่ 3** | | **๓.๑ ญัตติร่างข้อบัญญัติ**  **วาระ 2 ขั้นแปรญัตติ ร่างข้อบัญญัติ เรื่องมาตรการงดค่าธรรมเนียมบำรุงรักษาการใช้น้ำประปา และการลดค่าใช้น้ำประปา เพื่อบรรเทาความเดือดร้อนแก่ประชาชนที่ได้รับผลกระทบจากสถานการณ์การระบาดของโรคติดเชื้อไวรัสโคโรนา 2019 พ.ศ.2563** | | |
| นายอุทิศ สุขคล้าย  ประธานสภาฯ | | ขอเชิญประธานคณะกรรมการแปรญัตติ แจ้งมติที่ประชุมของคณะกรรมการแปรฯหน่อยครับ | | |
| นายประสิทธิ์ ไชยช่วย  ประธานแปรฯ | | ในวันรับญัตติวันที่ ๑๕ – ๑๗ พฤษภาคม ๒๕๖๓ มีท่านนายก เพียงคนเดียวที่เสนอแปรญัตติ โดยสรุปดังนี้  สรุปรายละเอียดร่างข้อบัญญัติองค์การบริหารส่วนตำบลเขาไพร  เรื่อง มาตรการงดค่าธรรมเนียมบำรุงรักษาการใช้น้ำประปา และการลดค่าใช้น้ำประปา เพื่อบรรเทาความเดือดร้อนแก่ประชาชนที่ได้รับผลกระทบจากสถานการณ์การระบาดของโรคติดเชื้อไวรัสโคโรนา 2019 พ.ศ.2563   |  |  | | --- | --- | | **ร่างเดิม** | **ร่างใหม่** | | ข้อ 3. ให้งดค่าธรรมเนียมบริการบำรุงรักษาการใช้น้ำประปา เดือนละ 20 บาท และให้ลดค่าใช้น้ำ การเรียกเก็บค่าน้ำประปาแก่ผู้ใช้น้ำประปา ที่ใช้น้ำไม่เกิน 25 หน่วย/เดือน แต่หากใช้น้ำเกิน 25 หน่วย/เดือนนั้น ก็ให้เรียกเก็บเฉพาะในหน่วยที่เกิน ในอัตราปกติที่กำหนดไว้ หน่วยละ 4 บาท ตามข้อบัญญัติตำบล เรื่อง การเก็บเงินค่าน้ำและค่าธรรมเนียมการใช้น้ำประปาองค์การบริหารส่วนตำบลเขาไพร เป็นระยะเวลา 4 เดือน ซึ่งเป็นค่าน้ำประปาประจำเดือน เมษายน – กรกฎาคม 2563 (ซึ่งเรียกเรียกเก็บในเดือน พฤษภาคม – 30 สิงหาคม 2563) | ข้อ 3. ให้งดค่าธรรมเนียมบริการบำรุงรักษาการใช้น้ำประปา เดือนละ 20 บาท และให้ลดค่าใช้น้ำ การเรียกเก็บค่าน้ำประปาแก่ผู้ใช้น้ำประปา ที่ใช้น้ำไม่เกิน 25 หน่วย/เดือน แต่หากใช้น้ำเกิน 25 หน่วย/เดือนนั้น ก็ให้เรียกเก็บเฉพาะในหน่วยที่เกิน ในอัตราปกติที่กำหนดไว้ หน่วยละ 4 บาท ตามข้อบัญญัติตำบล เรื่อง การเก็บเงินค่าน้ำและค่าธรรมเนียมการใช้น้ำประปาองค์การบริหารส่วนตำบลเขาไพร เป็นระยะเวลา 4 เดือน ซึ่งเป็นค่าน้ำประปาประจำเดือน พฤษภาคม – สิงหาคม 2563 (ซึ่งเรียกเรียกเก็บในเดือน มิถุนายน – 30 กันยายน 2563)  \*(สำหรับค่าบริการบำรุงรักษาการใช้น้ำประปาให้งดจัดเก็บเป็นระยะเวลา 4 เดือน ทุกกรณี)\* |   ที่ประชุมคณะกรรมการแปรญัตติได้มีมติเป็นเอกฉันท์ ให้เปลี่ยนแปลงตามคำเสนอแปรญัตติของนายทรรศนฤทธิ์ ดำสุข นายกองค์การบริหารส่วนตำบลเขาไพรเสนอ จึงขอแจ้งให้ที่ประชุมรับทราบครับ  สาระสำคัญ คือเราจะเริ่มเก็บเงินในเดือนมิถุนายน ถึง เดือนกันยายน ๒๕๖๓ (งดเก็บ ๔เดือน)เลื่อนจากเดิมที่กำหนดจะงดเก็บในเดือนแรกคือพฤษภาคม สำหรับค่ารักษามาตรน้ำ เดือนละ ๒๐ บาท ให้งดเก็บ ๔ เดือน ทุกกรณีสำหรับประชาชนที่ใช้เกิน ๒๕ หน่วย ให้จัดเก็บ ตั้งแต่หน่วยที่ ๒๖ /๒๗ ..........เป็นต้นไป เพื่อให้ประชาชนรู้จักประหยัดใช้น้ำ ไม่ใช้น้ำ ฟุ่มเฟือย | | |
| นายอุทิศ สุขคล้าย  ประธานสภาฯ | | เมื่อไม่มีสมาชิกส.อบต.ท่านใดเสนอขอแปรญัตติ ก็แสดงว่าไม่มีท่านใดสงวนคำแปรญัตติ วาระ ๒ ไม่มีการอภิปราย  ผมจะขอถามมติ ท่านสมาชิกท่านใดเห็นชอบตามคำแปรญัตติของผู้บริหาร โปรดยกมือด้วยครับ | | |
| **มติที่ประชุม** | | **เห็นชอบ 8 เสียง**  **ไม่เห็นชอบ 1 เสียง**  **งดออกเสียง 1 เสียง** | | |
|  | | **วาระ 3 ขั้นลงมติว่าจะตราเป็นข้อบัญญัติฯ หรือไม่** | | |
| นายอุทิศ สุขคล้าย  ประธานสภาฯ | | วาระ ๓ จะไม่มีการอภิปรายนะครับ ซึ่งเป็นไปตามข้อบังคับการประชุมฯ ผมขอถามมติเลย ท่านใดเห็นชอบร่างข้อบัญญัติฯที่ผู้บริหารเสนอ เรื่อง มาตรการงดค่าธรรมเนียมบำรุงรักษาการใช้น้ำประปา และการลดค่าใช้น้ำประปา เพื่อบรรเทาความเดือดร้อนแก่ประชาชนที่ได้รับผลกระทบจากสถานการณ์การระบาดของโรคติดเชื้อไวรัสโคโรนา 2019 พ.ศ.2563 โปรดยกมือด้วยครับ | | |
| **มติที่ประชุม** | | **เห็นชอบ 8 เสียง**  **ไม่เห็นชอบ 1 เสียง**  **งดออกเสียง 1 เสียง** | | |
| นายอุทิศ สุขคล้าย  ประธานสภาฯ | | ถือว่าสมาชิกอบต. เห็นด้วยในการงดเก็บค่าน้ำประปา ให้กับชาวบ้านครับ  **บัดนี้การประชุมก็ได้เวลาสมควรแล้ว ผมขอพักรับประทานอาหารว่างก่อนนะครับ พักสัก 15 นาทีนะครับ ประชุมต่อเวลา 11.45 น.** | | |
|  | | **พักรับประทานอาหารว่าง 15 นาที เวลา 11.30 น. – 11.45 น.** | | |
|  | | **เมื่อองค์ประชุมครบ ผมเข้าสู่วาระต่อไปเลยนะครับ**  **3.2 การโอนงบประมาณรายจ่ายประจำปีงบประมาณ พ.ศ.2563 (โอนครั้งที่11)** | | |
| นายชัยวัฒน์ ซิ้วกุ้ง  รองนายกฯ | | ผมได้รับมอบหมายให้ชี้แจงรายละเอียดแทนท่านนายกครับ  การโอนครั้งนี้ เป็นครั้งที่ ๑๑ สาระสำคัญคือการโอนเพิ่มเงินเดือนนายก/รองนายก ค่าตอบแทนเงินประจำตำแหน่งนายก/รองนายก ค่าตอบแทนเลขานุการ ขอให้เจ้าหน้าที่งบประมาณชี้แจงเพิ่มเติมครับ | | |
| น.ส.ทิพย์วรรณ วรรณะ  เจ้าหน้าที่งบประมาณ | | เงินที่โอนเพิ่ม เป็นการโอนเพิ่มเข้ากับหมวดค่าตอบแทนเงินเดือนนายก/รองนายก  ค่าตอบแทนเงินประจำตำแหน่งนายก/รองนายก ค่าตอบแทนเลขานุการ  และโอนลดมาจาก เงินเหลือจ่ายจากโครงการ คือเงินเหลือจ่ายจากโครงการก่อสร้างติดตั้งกล้อง CCTV หมู่ ๔ โครงการติดตั้งเสาไฟฟ้าสาธารณะหมู่ ๒ (ตอน ๒) โครงการก่อสร้างถนน คสล. สายเลียบคลองชลประทานบ้านควนไทรตอก หมู่ ๕ โครงการก่อสร้างถนน คสล.สายห้วยขุนดำ – ควนหนองยาง หมู่ ๒ ส่วนที่เหลือนำมาจากโครงการจัดการเลือกตั้งสมาชิกสภาอบต./นายกอบต. (รายละเอียดปรากฏตามบัญชีโอนงบประมาณ พ.ศ.๒๕๖๓ แนบท้าย)  รายการต่อไป สำนักปลัด  ขอตั้งจ่ายรายการใหม่ เป็นเครื่องคอมพิวเตอร์โน๊ตบุ๊กสำหรับงานประมวลผล ๑ เครื่อง ราคา ๒๒,๐๐๐ บาท  โอนลดมาจากโครงการจัดการเลือกตั้งสมาชิกสภาอบต./นายกอบต. (รายละเอียดปรากฏตามบัญชีโอนงบประมาณ พ.ศ.๒๕๖๓ แนบท้าย)  รายการต่อไป สำนักปลัด  ขอตั้งจ่ายรายการใหม่ เป็นเครื่องพิมพ์เลเซอร์ หรือ LED ขาว ดำ ชนิด Network แบบที่ ๑ (๒๘ หน้า/นาที) ราคา ๘,๙๐๐ บาท  (รายละเอียดปรากฏตามบัญชีโอนงบประมาณ พ.ศ.๒๕๖๓ แนบท้าย) | | |
| นายขันไชย ชัยรัตน์  ส.อบต.ม.๑ | | ผมขอสอบถามหน่อยทำไมไม่มี รายการขอซื้อมิเตอร์น้ำ เพื่อเปลี่ยนให้กับครัวเรือนที่ มิเตอร์น้ำเสีย | | |
| น.ส.ทิพย์วรรณ วรรณะ  เจ้าหน้าที่งบประมาณ | | จะปรึกษากับกองช่างอีกครั้งค่ะ แต่แนวโน้มจะใช้อำนาจผู้บริหารเป็นตัวโอนงบประมาณ มาเพิ่มงบเพื่อจัดซื้อมิเตอร์น้ำ | | |
| นายอุทิศ สุขคล้าย  ประธานสภาฯ | | เมื่อไม่มีสมาชิกท่านใดเสนออีก  ผมจะถามมติ ท่านใดเห็นควรอนุมัติให้โอนงบประมาณ เงินเดือนนายก/รองนายก(รายละเอียดปรากฏตามบัญชีโอนงบประมาณ พ.ศ.๒๕๖๓ (ครั้งที่ ๑๑) แนบท้าย) โปรดยกมือด้วยครับ | | |
| **มติที่ประชุม** | | **อนุมัติ 8 เสียง**  **ไม่อนุมัติ 1 เสียง**  **งดออกเสียง 1 เสียง** | | |
| นายอุทิศ สุขคล้าย  ประธานสภาฯ | | ต่อไปผมจะถามมติ ท่านใดเห็นควรอนุมัติให้โอนงบประมาณขอตั้งจ่ายรายการใหม่ เป็นเครื่องคอมพิวเตอร์โน๊ตบุ๊กสำหรับงานประมวลผล ๑ เครื่อง ราคา ๒๒,๐๐๐ บาท(รายละเอียดปรากฏตามบัญชีโอนงบประมาณ พ.ศ.๒๕๖๓ (ครั้งที่ ๑๑) แนบท้าย) โปรดยกมือด้วยครับ | | |
| **มติที่ประชุม** | | **อนุมัติ 8 เสียง**  **ไม่อนุมัติ 1 เสียง**  **งดออกเสียง 1 เสียง** | | |
| นายอุทิศ สุขคล้าย  ประธานสภาฯ | | ต่อไปผมจะถามมติ ท่านใดเห็นควรอนุมัติให้โอนงบประมาณขอตั้งจ่ายรายการใหม่ เป็น  ขอตั้งจ่ายรายการใหม่ เป็นเครื่องพิมพ์เลเซอร์ หรือ LED ขาว ดำ ชนิด Network แบบที่ ๑ (๒๘ หน้า/นาที) ราคา ๘,๙๐๐ บาท(รายละเอียดปรากฏตามบัญชีโอนงบประมาณ พ.ศ.๒๕๖๓ (โอนครั้งที่ ๑๑)แนบท้าย) | | |
| **มติที่ประชุม** | | **อนุมัติ 8 เสียง**  **ไม่อนุมัติ 1 เสียง**  **งดออกเสียง 1 เสียง** | | |
| นายอุทิศ สุขคล้าย  ประธานสภาฯ | | ตอนนี้ล่วงเลย 12.00 น.มาพอสมควรแล้ว ผมขอให้ที่ประชุมได้พัก รับประทานอาหารเที่ยง 1 ชั่วโมง นะครับแล้วเรามาประชุมกันต่อ ตามระเบียบวาระต่อไป | | |
|  | | **พักรับประทานอาหารเที่ยง 1 ชั่วโมง เวลา 12.๑5 น. – 13.๑5 น.** | | |
| **ระเบียบวาระที่ 4** | | **เรื่องอื่นๆ** | | |
| นายนาวิน สำนักช้าง  ส.อบต.ม. ๔ | | 4.1 ขอหารือว่า เรื่องป่าชุมชนหมู่ ๔ ตอนนี้มีผู้ขโมยไม้ในป่าไปใช้งาน อยากให้ติดตั้งป้ายประชาสัมพันธ์ ห้ามตัดไม้ และติดให้เห็นโดยทั่วถึง จะได้ไม่มีการฝ่าฝืน เข้าไปตัดเพิ่มอีก | | |
| นายชัยวัฒน์ ซิ้วกุ้ง  รองนายกฯ | | รับทราบ และให้จัดทำป้ายไวนิลประชาสัมพันธ์ | | |
| นายขันไชย ชัยรัตน์  ส.อบต.ม.๑ | | ขอสอบถามเรื่องการซ่อมไฟฟ้าสาธารณะ หมู่ ๑ สายควนปละ – ไทรบ่วง หน่อยครับ คือไฟฟ้า จะสว่างคืนเว้นคืน อยากให้ปรับปรุงด้วยครับ ให้สว่างทุกคืน รวมถึงสายถนนทางหลวงชนบทด้วย(ช่วงสะพานบ้านยายมี ไปถึงสะพานวัดคลองเขาจันทร์) เนื่องจากมีชาวบ้านออกกำลังกายทุกเช้า(ตอนหัวรุ่ง) จะได้เป็นแสงสว่างให้กับคนออกกำลังกาย อยากให้ช่วยดำเนินการให้ด้วย | | |
| นายชัยวัฒน์ ซิ้วกุ้ง  รองนายกฯ | | จะประสานให้มีการแก้ไข ซ่อมแซม ให้ไฟฟ้าสาธารณะใช้งานได้ปกติ  ต่อไปมอบหมายปลัดอบต.ชี้แจงเรื่อง ข้อบัญญัติการควบคุมการเลี้ยงสัตว์และการเลี้ยงสัตว์ พ.ศ.๒๕๖๒ | | |
| น.ส.ทิพย์วรรณ วรรณะ  ปลัดอบต. | | ขออนุญาต อ่านข้อบัญญัติการควบคุมการเลี้ยงสัตว์และการเลี้ยงสัตว์ พ.ศ.๒๕๖๒ ให้ที่ประชุมได้ฟัง (ได้อ่านข้อบัญญัติฯ ไปทีละข้อจนจบให้ที่ประชุมได้ฟัง) ข้อบัญญัติดังกล่าวซึ่งประกาศใช้ ไปเมื่อวันที่ ๑๐ เดือนมิถุนายน พ.ศ.๒๕๖๒ บังคับใช้ภายในตำบลเขาไพร และได้ย้ำในบางข้อ ดังนี้  เพื่อให้ทราบว่าเราควบคุมการเลี้ยงสัตว์อะไรบ้าง ตอบว่ามีทั้งหมด ๑๙ ประเภทตามข้อซึ่งระบุว่า  ข้อ ๕ เพื่อประโยชน์ในการรักษาสภาวะความเป็นอยู่ที่เหมาะสมกับการดำรงชีพของประชาชนในท้องถิ่นหรือเพื่อป้องกันอันตรายจากเชื้อโรคที่เกิดจากสัตว์ ให้พื้นที่ในเขตองค์การบริหารส่วนตำบลเขาไพร เป็นเขตควบคุมการเลี้ยงหรือปล่อยสัตว์ ดังนี้  (๑) สุนัข (๑0) กบ  (๒) แมว (๑1) กวาง  (๓) ช้าง (๑2) จระเข้  (๔) ม้า (๑3) ปลา  (๕) ลา ล่อ (๑4 กระต่าย  (๖) โค (๑5) หนู  (๗) กระบือ (๑6) ไก่ เป็ด ห่าน นก และสัตว์ปีกอื่นๆ  (๘) สุกร (๑7) สัตว์มีพิษอื่นๆเช่น งู  (๙) แพะ  (18) สัตว์ป่าตามกฎหมายว่าด้วยการสงวนและคุ้มครองสัตว์ป่าซึ่งได้รับอนุญาตจากกรมป่าไม้ (19) สัตว์ที่เป็นพาหะนำโรคหรือมีผลกระทบต่อสุขภาพอนามัยหรือเป็นอันตรายต่อประชาชน ตามที่เจ้าพนักงานท้องถิ่นกำหนด  เรามีระยะห่างจากชุมชนอย่างไร ก็ให้ดูตามข้อ ๙ และต้องได้ผ่านการยินยอมจากประชาคมหมู่บ้าน ผู้อยู่บริเวณการเลี้ยงสัตว์ดังกล่าว เพื่อป้องกันการร้องเรียน ร้องทุกข์เรื่องกลิ่นเหม็นและน้ำเสีย ซึ่งระบุว่า  ข้อ ๙ **หลังจากที่ข้อบัญญัตินี้มีผลบังคับใช้ ผู้ใดประสงค์จะเลี้ยงสัตว์ตามข้อ ๘ ต้องได้รับความยินยอมจากการประชุมประชาคมหมู่บ้าน** และได้รับอนุญาตจากเจ้าพนักงานท้องถิ่น การอนุญาตตามวรรคหนึ่งนั้น ต้องปรากฏข้อเท็จจริงว่าสถานที่เลี้ยงสัตว์นั้นเป็นบริเวณที่โปร่ง อากาศถ่ายเทสะดวก มีต้นไม้ให้ร่มเงาพอสมควร ตั้งอยู่ห่างจากแหล่งชุมชน ศาสนสถาน โบราณสถาน สถาบันการศึกษา โรงพยาบาล หรือสถานที่ของราชการอื่น ๆ ในระยะที่ไม่ส่งผลต่อสุขภาพ และไม่ก่อเหตุรำคาญต่อชุมชน โดยต้องมีระยะห่างจากสถานที่ดังกล่าวและแหล่งน้ำสาธารณะในระยะดังต่อไปนี้  (๑) สำหรับสถานประกอบการเลี้ยงสัตว์น้อยกว่า ๕๐ ตัว ต้องมีระยะห่างในระยะที่ไม่ก่อให้เกิดความรำคาญต่อชุมชนใกล้เคียง  (๒) สำหรับสถานประกอบกิจการเลี้ยงสัตว์ ตั้งแต่ ๕๐ - ๕๐๐ ตัว ต้องมีระยะห่างไม่น้อยกว่า 3๐๐ เมตร  (๓) สำหรับสถานประกอบกิจการเลี้ยงสัตว์ กว่า ๕๐๐ - ๑,๐๐๐ ตัว ต้องมีระยะห่างไม่น้อยกว่า 500 เมตร  (๔) สำหรับสถานประกอบกิจการเลี้ยงสัตว์ กว่า ๑,๐๐๐ ตัวขึ้นไป ต้องมีระยะห่างไม่น้อยกว่า 1 กิโลเมตร  สาระสำคัญก็ตามที่ได้อ่านให้ฟังแล้ว ขอให้ท่านผู้นำทุกท่านช่วยกันทำความเข้าใจกับชาวบ้าน หรือผู้ที่ประสงค์จะสร้างฟาร์มเลี้ยงสัตว์ขอให้ดำเนินการตามข้อบัญญัติฯดังกล่าวด้วยค่ะ | | |
| ที่ประชุม | | รับทราบ | | |
| นางสุมลฑา หมวดพุด  ส.อบต.ม.๒ | | ขอสอบถามว่าทำไม วัคซีนฉีดพิษสุนัขบ้า ถึงได้เหลือจำนวนมาก ขอให้ชี้แจงหน่อยคะ | | |
| นายชัยวัฒน์ ซิ้วกุ้ง  รองนายกฯ | | ตอนสำรวจ เราสำรวจมาหมด ตามที่มีเราพบสัตว์ แต่พอตอนฉีด มีหลายบ้าน เจ้าหน้าที่ไม่สามารถจับสัตว์ได้ เพราะลักษณะสัตว์จะดุร้าย ขนาดเจ้าบ้านยังไม่กล้าจับให้เจ้าหน้าที่เราฉีดเลยครับ วัคซีนจึงเหลือมาก แต่ผมว่าไม่เป็นไรครับ สามารถนำไปใช้สำหรับปีหน้าได้ เพราะยังไม่หมดอายุ | | |
| นายอุทิศ สุขคล้าย  ประธานสภาฯ | | ขณะนี้หมดวาระที่จะหารือกันแล้ว สำหรับวันนี้ ผมขอขอบคุณทุกท่านมากครับ ขอปิดการประชุม | | |
| **ปิดประชุมเวลา 14.๓0 น.** | | | | |
| (ลงชื่อ) ทิพย์วรรณ วรรณะ ผู้บันทึกการประชุม | | | |
| (นางสาวทิพย์วรรณ วรรณะ) | | | |
| เลขานุการสภาฯ | | | |
| คณะกรรมการตรวจรายงานการประชุม ได้ตรวจสอบแล้วจึง ลงลายมือชื่อไว้เป็นหลักฐาน | | | |
| (ลงชื่อ) พะโยม ทองสงฆ์ | | (ลงชื่อ)นาวิน สำนักช้าง | (ลงชื่อ) จูลี้ ใสสุข |
| (นายพะโยม ทองสงฆ์) | | (นายนาวิน สำนักช้าง) | (นายจูลี้ ใสสุข) |
| ประธานคณะกรรมการตรวจสอบฯ | | กรรมการตรวจสอบฯ | กรรมการตรวจสอบฯ |
|  | | (ลงชื่อ) รอสภาอบต.รับรองก่อน |  |
|  | | (นายอุทิศ สุขคล้าย) |  |
|  | | ประธานสภาองค์การบริหารส่วนตำบลเขาไพร |  |
|  | | ………………/…………………………………../๒๕๖๓ |  |